મેં મારા મોજામાંથી હાઉકલી કરતા અંગુઠાને સંતાળી બૂટ પહેરતા તેને જવાબ આપ્યો: “પ્રિન્સીપલ મેડમે મને ઊભી ખો રમવા તો ન જ બોલાવ્યો હોય. આપણા જણે લખ્ખણ જરકાવ્યા હશે માટે બોલાવ્યો હશે. જો છોકરા તો તોફાન કરે. સ્કૂલની ટીચર ફી એટલા માટે જ આપીએ છીએ કે તે લોકોનેય થોડું કામ મળે. આ ઉંમરે છોકરાઓ તોફાન નહિ કરે તો ક્યારે કરશે? તું ચિંતા ન કર હું બધું થાળે પાડી આવીશ.” પત્ની વધુ સલાહો આપે તે પહેલા હું ઘરની બહાર નીકળી ગયો.